Krievijas PFSR
Šis raksts ir par Padomju Krieviju kā PSRS savienoto republiku. Par kā neatkarīgu valsti līdz PSRS izveidei skatīt rakstu Krievijas SFPR. Krievijas Padomju Federatīvā Sociālistiskā Republika (KPFSR) (krievu: Росси́йская Сове́тская Федерати́вная Социалисти́ческая Респу́блика, РСФСР) bija valsts Padomju Savienībā jeb PSRS (1922—1991), kuras teritorija aptuveni sakrita ar Krievijas caristes teritoriju. KPFSR kļuva par PSRS savienoto republiku 1922. gada 30. decembrī, kad četras suverēnas republikas, to starpā Krievijas SFPR, nodibināja Padomju Savienību. Līdz 1936. gadam KPFSR nosaukums palika Krievijas Sociālistiskā Federatīvā Padomju Republika. Pēc PSRS sabrukuma un Belovežas vienošanās 1991. gadā KPFSR pārdēvēja par Krievijas Federāciju.